CELEX: C2006/048/05
Language: da
Date: 2006-02-25 00:00:00
Title: Domstolens dom (Anden Afdeling) af  10. januar 2006  i sag C-178/03, Kommissionen for De Europæiske Fællesskaber mod Europa-Parlamentet og Rådet for Den Europæiske Union (Annullationssøgsmål — Europa-Parlamentets og Rådets forordning (EF) nr. 304/2003 af  28. januar 2003  om eksport og import af farlige kemikalier — valg af hjemmel — artikel 133 EF og 175 EF)

25.2.2006   
            
            
               DA
            
            
               Den Europæiske Unions Tidende
            
            
               C 48/3
            
         
      DOMSTOLENS DOM
   
   (Anden Afdeling)
   af 10. januar 2006
   i sag C-178/03, Kommissionen for De Europæiske Fællesskaber mod Europa-Parlamentet og Rådet for Den Europæiske Union (1)
   
   (Annullationssøgsmål - Europa-Parlamentets og Rådets forordning (EF) nr. 304/2003 af 28. januar 2003 om eksport og import af farlige kemikalier - valg af hjemmel - artikel 133 EF og 175 EF)
   (2006/C 48/05)
   Processprog: engelsk
   I sag C-178/03, angående et annullationssøgsmål i henhold til artikel 230 EF, anlagt den 24. april 2003, Kommissionen for De Europæiske Fællesskaber (befuldmægtigede: G. zur Hausen, L. Ström van Lier og E. Righini) mod Europa-Parlamentet (befuldmægtigede: C. Pennera og M. Moore, derefter ved sidstnævnte og K. Bradley), Rådet for Den Europæiske Union (befuldmægtigede: B. Hoff-Nielsen og M. Sims-Robertson, derefter ved sidstnævnte og K. Michoel), støttet af: Den Franske Republik (befuldmægtigede: G. de Bergues, F. Alabrune og E. Puisais), Republikken Finland (befuldmægtiget: T. Pynnä), Det Forenede Kongerige Storbritannien og Nordirland (befuldmægtiget: R. Caudwell, bistået af barrister A. Dashwood), har Domstolen (Anden Afdeling), sammensat af afdelingsformanden, C.W.A. Timmermans (refererende dommer), og dommerne J. Makarczyk, C. Gulmann, P. Kūris og J. Klučka; generaladvokat: J. Kokott; justitssekretær: ekspeditionssekretær L. Hewlett, den 10. januar 2006 afsagt dom, hvis konklusion lyder således:
   
               1)
            
            
               Europa-Parlamentets og Rådets forordning (EF) nr. 304/2003 af 28. januar 2003 om eksport og import af farlige kemikalier annulleres.
            
         
               2)
            
            
               Forordningens retsvirkninger opretholdes, indtil der under anvendelse af de korrekte hjemmelsbestemmelser og inden for en rimelig frist vedtages en ny forordning.
            
         
               3)
            
            
               Kommissionen for De Europæiske Fællesskaber, Europa-Parlamentet og Rådet for Den Europæiske Union bærer deres egne omkostninger.
            
         
               4)
            
            
               Den Franske Republik, Republikken Finland samt Det Forenede Kongerige Storbritannien og Nordirland bærer deres egne omkostninger.
            
         
      (1)  EUT C 146 af 21.6.2003.